# **KRITERIJI ODABIRA PONUDE**

Kriterij za odabir ponude je **ekonomski najpovoljnija ponuda (ENP).**

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij cijena ponude i dobivenih bodova za kriterij specifično iskustvo stručnjaka.

Kriteriji za odabir ekonomski najpovoljnije ponude i njihov relativan značaj navedeni su u tablici u nastavku.

|  |  |  |
| --- | --- | --- |
| **Kriterij** | **Postotak** | **Broj bodova** |
| Cijena | 80% | 80 |
| Specifično iskustvo stručnjaka pružatelja usluge | 20% | 20 |
| **Maksimalni broj bodova** | **100%** | **100** |

Bodovi se računaju na prve dvije decimale bez zaokruživanja.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UB = P + SI**

|  |  |
| --- | --- |
| **UB** | Ukupan broj ostvarenih bodova |
| **P** | Cijena ponude |
| **SI** | Specifično iskustvo stručnjaka |

**Cijena ponude**

Maksimalni broj bodova koji ponuditelj može dobiti prema ovom kriteriju je **80**. Onaj ponuditelj koji dostavi ponudu s najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

P = PI / Pt x 80

*Objašnjenje:*

*P = broj bodova koji je ponuda dobila za ponuđenu cijenu*

*PI = najniža cijena ponuđena u postupku javne nabave*

*Pt = cijena ponude koja je predmet ocjene*

*80 = maksimalni broj bodova.*

**Specifično iskustvo stručnjaka**

Naručitelj kao drugi kriterij određuje specifično iskustvo 4 ključna stručnjaka pružatelja usluge kako bi se osigurala uspješna i pravovremena provedba ugovora o pružanju usluga koje su predmet ove nabave.

**U svrhu dokazivanja specifičnog iskustva predloženih stručnjaka, ponuditelj je dužan u ponudi dostaviti za svakog stručnjaka posebno:**

* popis projekata s jasnim navodima njihovoga specifičnog iskustva na projektima u odnosu na tražene kriterije. Popis projekata treba sadržavati, uz naziv, informacije i kontakt naručitelja, trajanje izraženo u mjesecima, iznos vrijednosti i točnu oznaku projektne uloge stručnjaka za kojeg se taj projekt navodi kao referenca.

Maksimalni broj bodova koji ponuditelj može dobiti po ovom kriteriju je 20, a dodijelit će se sukladno navedenom u tablici:

|  |  |  |  |  |
| --- | --- | --- | --- | --- |
| **R.br.** | **Specifično iskustvo ključnih stručnjaka** | **Vrijednost kriterija** | **Bodovi Si** | **Maksimalni broj bodova**  |
| 1. **Stručnjak - Voditelj projekta**
 |
| **Si1** | **Broj projekata/ugovora,** u kojima je stručnjak bio u ulozi voditelja projekta, na projektima čiji je predmet nabave bio razvoj ili nadogradnja informatičkih rješenja | 1-2 | 2 | 5 |
| 3-4 | 4 |
| 5 i više | 5 |
| 1. **Stručnjak iz područja razvoja aplikacija**
 |
| **Si2** | **Broj projekata/ugovora** čiji je predmet nabave bio razvoj aplikacija | 1-2 | 2 | 5 |
| 3-4 | 4 |
| 5 i više | 5 |
| 1. **Stručnjak iz područja implementacija i održavanja baza podataka**
 |
| **Si3** | **Broj projekata/ugovora** čiji je predmet nabave bila implementacija i održavanje baza podataka | 1-2 | 2 | 5 |
| 3-4 | 4 |
| 5 i više | 5 |
| 1. **Stručnjak iz područja pružanja korisničke podrške**
 |
| **Si4** | **Broj projekata/ugovora** čiji je predmet nabave bila usluga pružanja korisničke podrške | 1-2 | 2 | 5 |
| 3-4 | 4 |
| 5 i više | 5 |
| **UKUPAN BROJ BODOVA = SI** | **20** |

**SI = Si1 + Si2 + Si3 + Si4 = suma bodova dobivenih ocjenom specifičnog iskustva pojedinog stručnjaka**

Iskustvo gore navedenih stručnjaka, kroz broj specifičnih projekata, je važno zbog kvalitetnijeg tumačenja poslovnih procesa i arhitekture programskog rješenja potrebnog za kvalitetniju organizaciju i koordinaciju velikog broja vanjskih dionika. Raspolaganje stručnjaka navedenim iskustvom izravno utječe na kvalitetu izrade i održavanja programskog rješenja, iskustvo krajnjeg korisnika sustava (poljoprivrednika) i urednu isporuku usluge u definiranim rokovima.

**Ukoliko Popis nije dostavljen ili iz istoga nije razvidno traženo specifično iskustvo, Naručitelj neće dodijeliti bodove po propisanom nefinancijskom kriteriju.**